કહેવાય છે કે, ત્યારબાદ સિધ્ધરાજના પિતા કર્ણદેવે આશાવલ ભીલને હરાવીને કર્ણાવતીની સ્થાપના કરી. અમદાવાદનો ત્રણ દરવાજા વિસ્તાર હમેશા માણસોથી આ રીતે જ હર્યોભર્યો હોય છે. મોગલ કાળમાં બંધાયેલા અમદાવાદના આ ત્રણ દરવાજા તેના નકશીકામ માટે જાણીતા છે. જો તમે આ ત્રણ દરવાજા પાસેથી પસાર થતા હો તો તેના એક સ્તંભ પર શિલાલેખ લખેલો છે. શિલાલેખ દેવનાગરી લીપીમાં છે, એમાં જે લખાણ છે એ ખૂબ અગત્યનું છે. એ લખાણ દર્શાવે છે કે આ શહેર સદિઓ અગાઉથી જ ખૂબ પ્રોગ્રેસીવ રહ્યું છે.